laion/Wikipedia-Exotic huggingface dataset:
টনি ডায়েস

টনি ডায়েস হলেন একজন বাংলাদেশি অভিনেতা ও নির্দেশক। তিনি ১৯৯৪ সাল থেকে চার শতাধিক নাটক, ধারাবাহিক আর টেলিফিল্মে অভিনয় করেছেন। এছাড়া তিনি কয়েকটি চলচ্চিত্রে অভিনয় করেছেন। সেগুলো হলো মেঘের কোলে রোদ (২০০৮) এবং পৌষ মাসের পিরীত (২০১৬)। ১৯৮৯ সালে "নাগরিক নাট্য সম্প্রদায়ে" যোগ দেয়ার মধ্য দিয়ে তাঁর অভিনয় জীবনের পথচলা শুরু হয়। ১৯৯৪ সালে তাঁর টেলিভিশন পর্দায় অভিষেক হয়। ২০০৮ সালে মেঘের কোলে রোদ চলচ্চিত্রের মধ্য দিয়ে ডায়েসের বড় পর্দায় অভিষেক হয়। নারগিস আক্তার পরিচালিত চলচ্চিত্রটি এইডস বিষয়ক সচেতনতা নিয়ে নির্মিত। এতে তিনি রিয়াজ ও পপির সাথে অভিনয় করেন। ২০১৬ সালে তিনি নারগিস আক্তার পরিচালিত পৌষ মাসের পিরীত চলচ্চিত্রে অভিনয় করেন। এটি নগেন্দ্রনাথ মিত্র রচিত রস গল্প অবলম্বনে নির্মিত হয়। এতে তাঁর বিপরীতে ছিলেন পপি ও প্রিয়াংকা। ২০১৭ সালে প্রায় চার বছর পর তিনি সৈয়দ জামিম নির্দেশিত অনাহূত টেলিভিশন নাটকে অভিনয় করেন। নাটকটি চিত্রায়িত হয় যুক্তরাষ্ট্রে। নাটকটি ঈদুল আযহা উপলক্ষ্যে এটিএন বাংলায় প্রচারিত হয়। তিনি ২০০১ সালের ১৪ ফেব্রুয়ারি প্রিয়া ডায়েসকে বিয়ে করেন। তাঁদের মেয়ের নাম অহনা। ২০০৮ সালের শেষের দিকে তিনি স্ত্রী ও মেয়েকে নিয়ে মার্কিন যুক্তরাষ্ট্রে চলে যান। বর্তমানে মেয়ে অহনা এবং স্ত্রী প্রিয়া ডায়েসসহ নিউইয়র্কের লং আইল্যান্ডের হিকসভিল শহরে বাসবাস করছেন টনি ডায়েস। তিনি সেখানে একটি বেসরকারি প্রতিষ্ঠানে কর্মরত আছেন। মেঘের কোলে রোদ (২০০৮) পৌষ মাসের পিরীত (২০১৬) কিবরিয়া, মারুফ (১৫ অক্টোবর ২০১৬)। "যেমন আছেন টনি ডায়েস"। দৈনিক মানবজমিন। সংগ্রহের তারিখ ২১ ডিসেম্বর ২০১৭।  মাহমুদ, জামিল (২৬ জুলাই ২০০৮)। "Tony Dias making his big screen debut"। দ্য ডেইলি স্টার (ইংরেজি ভাষায়)। সংগ্রহের তারিখ ২১ ডিসেম্বর ২০১৭।  "'পৌষ মাসের পিরিত' নিয়ে ফিরছেন টনি ডায়েস"। বাংলানিউজটোয়েন্টিফোর.কম। ২৫ আগস্ট ২০১৬। সংগ্রহের তারিখ ২১ ডিসেম্বর ২০১৭।  "চার বছর পর নাটকে টনি ডায়েস"। বাংলাদেশ প্রতিদিন। ২৬ জুলাই ২০১৭। সংগ্রহের তারিখ ২১ ডিসেম্বর ২০১৭।  "ফিরলেন টনি ডায়েস, ফিরলেন জামিম"। দৈনিক কালের কণ্ঠ। ১ আগস্ট ২০১৭। সংগ্রহের তারিখ ২১ ডিসেম্বর ২০১৭।  "আগামী বছর দেশে আসব"। দৈনিক প্রথম আলো। ২৪ ডিসেম্বর ২০১৫। সংগ্রহের তারিখ ২১ ডিসেম্বর ২০১৭।  "সাত বছর পর টনি ডায়েস"। দৈনিক ভোরের কাগজ। ২৫ আগস্ট ২০১৬। ১৫ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২১ ডিসেম্বর ২০১৭।  ইন্টারনেট মুভি ডেটাবেজে টনি ডায়েস (ইংরেজি) বাংলা মুভি ডেটাবেজে টনি ডায়েস
অ্যালান স্মিথ

অ্যালান স্মিথ (জন্ম ২৮ অক্টোবর ১৯৮০ ) একজন ইংরেজ পেশাদার ফুটবল খেলোয়াড়। তিনি ক্লাব পর্যায়ে নিউকাসল ইউনাইটেড ও জাতীয় পর্যায়ে ইংল্যান্ড দলে খেলেন। তার ক্যারিয়ারের অধিকাংশ সময় তিনি স্ট্রাইকার হিসেবে খেলেছেন। তার সাবেক দল লিডস ইউনাইটেড ও ম্যানচেস্টার ইউনাইটেড। Hugman, Barry J., সম্পাদক (২০১০)। The PFA Footballers' Who's Who 2010–11। Mainstream Publishing। পৃষ্ঠা 382। আইএসবিএন 978-1-84596-601-0। উদ্ধৃতি টেমপ্লেট ইংরেজি প্যারামিটার ব্যবহার করেছে (link) TheFA.com profile FootballDatabase career stats সকারবেসে অ্যালান স্মিথ (ইংরেজি)
ফ্রান্সেসকা কাপালদি

ফ্রান্সেসকা অ্যাঞ্জেলুচ্চি কাপালদি (জন্ম: জুন ৮, ২০০৪) একজন মার্কিন শিশু শিল্পী। তিনি মার্কিন শিশুতোষ চ্যানেল ডিজনি চ্যানেল-এ প্রচারিত হাস্যরস মূলক ধারাবাহিক ডগ উইথ এ ব্লগ-এ "ক্লো জেমস" নামক একটি ভূমিকায় সহকারী চরিত্রের অভিনয় করেন। কাপালদির জন্ম, মার্কিন যুক্তরাষ্ট্রের ক্যালিফোর্নিয়া রাজ্যের সান ডিয়েগো শহরের মধ্যে অবস্থিত পর্বত সমুদ্রতীরবর্তী স্থান লা জোলাতে, এবং তিনি তার পিতা-মাতার সাথে সান ডিয়েগো শহরের উত্তরাঞ্চলে অবস্থিত সমৃদ্ধ সমুদ্র সৈকত রিসোর্ট শহর কার্লসবাদে। তিনি তার অভিনয় জীবন শুরু করেন মার্কিন শিশুতোষ চ্যানেল ডিজনিতে প্রচারিত হাস্যরস ধারাবাহিক এন্ট ফার্ম এ এবং মার্কিন টেলিভিশন চ্যানেল সিবিএম এ প্রচারিত হাস্যরসমূলক ধারাবাহিক হাউ আই মেট ইউর মাদার এ ছোট ছোট ভূমিকায় অভিনয় করার মাধ্যমে। এই ধারাবাহিকটিতে তিনি সাত বছর বয়সী লিলি নামক ভূমিকায় অভিনয় করেন, এই চরিত্রটিই আবার মার্কিন অভিনেত্রী এলিসন হ্যানিগান দ্বারা প্রাপ্তবয়স্কা হিসাবে অভিনয় করা হয়েছিল। এছাড়াও, কাপালদি মার্কিন টেলিভিশন চ্যানেল ফক্স এ প্রচারিত ধারাবাহিক "দ্য গুডউইন গেমস্" ছোট পর্দার চলচ্চিত্রতে অভিনয় করেন। এছাড়া কাপালদি, ২০১২ সালে মুক্তিপ্রাপ্ত মার্কিন অভিনেতা এবং পরিচালক করবিন বার্নসেন এর স্বাধীন চলচ্চিত্র থ্রী ডে টেস্ট এ কাজ করেন এবং ডিজনি চ্যানেল এ প্রচারিত হাস্যরস ধারাবাহিক ডগ উইথ এ্য ব্লগ এ অভিনয় করেন, যেটির মাধ্যমে তিনি প্রথম কোন ধারাবাহিকে নিয়মিত অভিনেত্রী হিসেবে আত্বপ্রকাশ করেন। তিনি ২০১৫ সালে মুক্তিপ্রাপ্ত অপ্রত্যাশিত এবং উত্তেজনাময় ঘটনা সম্পন্ন মার্কিন থ্রিডি এনিমেশন ভিত্তিক হাস্যরস চলচ্চিত্র দ্য পিনাটস মুভি এ লিটল হেয়ার্ড গার্ল নামক চরিত্রে কন্ঠ প্রদানের মাধ্যমে কন্ঠ অভিনেত্রী হিসেবে আত্বপ্রকাশ করেন। "FRANCESCA CAPALDI "Chloe James""। Disney Channel Medianet। অক্টোবর ১৬, ২০১৪ তারিখে মূল থেকে আর্কাইভ করা।  Happy Birthday to Francesca Capaldi (2013) ওয়েব্যাক মেশিনে আর্কাইভকৃত ২১ ডিসেম্বর ২০১৭ তারিখে Retrieved June 11, 2014 Nelson, Dan (অক্টোবর ২, ২০১২)। "All Access: Disney's 'Dog with a Blog'"। AOL Kids। সংগ্রহের তারিখ ডিসেম্বর ১০, ২০১২।  Twentieth Century Fox (নভেম্বর ২৭, ২০১৪)। "THE PEANUTS MOVIE Cast Announced" (সংবাদ বিজ্ঞপ্তি)। Business Wire। সংগ্রহের তারিখ নভেম্বর ২৭, ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "33rd Annual Young Artist Awards – Nominations / Special Awards"। Young Artist Awards। এপ্রিল ৪, ২০১২ তারিখে মূল থেকে আর্কাইভ করা। সংগ্রহের তারিখ ডিসেম্বর ১০, ২০১২।  ইন্টারনেট মুভি ডেটাবেজে ফ্রান্সেসকা কাপালদি (ইংরেজি)
আমেরিকান ইন্টারন্যাশনাল গ্রুপ

আমেরিকান ইন্টারন্যাশনাল গ্রুপ (এআইজি) একটি বৃহৎ মার্কিন বীমা প্রতিষ্ঠান। এর সদর দপ্তর নিউ ইয়র্কে অবস্থিত। এর ইউরোপীয় সদর দপ্তর ইংল্যান্ডের লন্ডনে অবস্থিত। ফর্বেস ম্যাগাজিন অনুসারে এআইজি বিশ্বের চতুর্থ বৃহত্তম প্রতিষ্ঠান। এ কোম্পানিটি ম্যানচেস্টার ইউনাইটেড দলের স্পন্সর। "AIG and China: Could A "Special Relationship" Translate into Cash?"। Time। সেপ্টেম্বর ১৮, ২০০৮। সংগ্রহের তারিখ আগস্ট ৯, ২০১১।  "US SEC: Form 10-K American International Group, Inc."। U.S. Securities and Exchange Commission। সংগ্রহের তারিখ ফেব্রুয়ারি ১৬, ২০১৮।
পাঁচকড়ি দে

পাঁচকড়ি দে (১৮৭৩ ― ১৯৪৫) ছিলেন একজন বাঙালি সাহিত্যিক। তিনি বাংলায় ভাষায় গোয়েন্দা কাহিনির আদি যুগের অন্যতম জনপ্রিয় লেখক। পাঁচকড়ি দে ১৮৭৩ খ্রিষ্টাব্দে জন্মগ্রহণ করেন। তার পিতার নাম কেদারনাথ দে। পাঁচকড়ি কলকাতার ভবানীপুরে একটি স্কুলে পড়াশোনা করেছিলেন। যদিও প্রাতিষ্ঠানিক শিক্ষা খুব বেশি পাননি। বাংলা সাহিত্যে গোয়েন্দাকাহিনির ইতিহাসে তিনি ছিলেন অত্যন্ত জনপ্রিয় লেখক। তার লেখা মায়াবী, ‘মায়াবিনী’, ‘নীল বসনা সুন্দরী’, ‘হত্যাকারী কে?’, ‘জীবন্মৃত রহস্য’ ইত্যাদি বই তৎকালীন পাঠকদের মধ্যে বিপুল পরিচিতি পায়। তাঁর গোয়েন্দার নাম দেবেন্দ্রবিজয়। তিনি বিদেশি সাহিত্যিকদের লেখা থেকে উপাদান নিলেও দেশীয় ধাঁচে তা রচনা করতেন। তিনি প্রধানত উইল্কি কলিন্স ও এমিল গাবোরিয়র-এর ধারা অনুসরণ করলেও, পরে আর্থার কোনান ডয়েলের লেখা থেকে প্রচুর উপাদান সংগ্রহ করেছিলেন। তার অনেক লেখা অন্যান্য ভারতীয় ভাষায় অনুবাদ করা হয়। জীবন্মৃত রহস্য বইটি তিনি রবীন্দ্রনাথ ঠাকুরকে উৎসর্গ করেছিলেন। পাল ব্রাদার্স নামে একটি বইয়ের দোকান ও তার নিজস্ব মালিকানায় কলকাতায় বাণী প্রেস নামে একটি ছাপাখানা ছিল। তার রচিত গ্রন্থ গুলির মধ্যে রয়েছে: জীবন্মৃত রহস্য হত্যা রহস্য প্রতিজ্ঞা-পালন নীলবসনা সুন্দরী মনোরমা মায়াবী হত্যাকারী কে? মায়াবিনী পরিমল গোবিন্দরাম লক্ষটাকা জয় পরাজয় এডিশন নেক্সট। "রহস্য, রোমাঞ্চ, গোয়েন্দা গল্প সংগ্রহ"। সংগ্রহের তারিখ ২১ ডিসেম্বর ২০১৭।  "খলনায়িকা থেকে গোয়েন্দা মেয়েরা কম যায়নি কিছুতেই"। www.anandabazar.com। সংগ্রহের তারিখ ২০২১-০৭-০৩।  "পাঁচকড়ি দে - উইকিসংকলন একটি মুক্ত পাঠাগার"। bn.wikisource.org। সংগ্রহের তারিখ ২০১৯-০৭-১৮।
শেখ আবু নাসের

শেখ আবু নাসের ছিলেন একজন প্রখ্যাত বাংলাদেশী রাজনীতিবিদ। তিনি বাংলাদেশের রাষ্ট্রপতি শেখ মুজিবুর রহমানের ভাই, শেখ হাসিনার চাচা, শেখ হেলাল উদ্দীনের পিতা ও শেখ তন্ময়ের দাদা। আবু নাসের এর জন্ম ১৯২৮ সালের সেপ্টেম্বর মাসে। তার পিতার নাম শেখ লুৎফুর রহমান এবং মায়ের নাম শেখ সায়েরা খাতুন। তার বড় ভাই ছিলেন শেখ মুজিবুর রহমান এবং তাদের ৪ জন বোন ছিলো। বাংলাদেশের স্বাধীনতা যুদ্ধ চলাকালে আবু নাসের মুক্তি বাহিনীর সদস্য হন। তিনি খুলনা অঞ্চলের অনেক বড় ব্যবসায়ী ছিলেন। আবু নাসের বেগম রাজিয়া নাসের ডলিকে বিয়ে করেছিলেন। তিনি ৪ জন পুত্র সন্তানের জনক ছিলেন, তারা হলেন শেখ আব্দুল্লাহ রুবেল, শেখ হেলাল উদ্দিন, শেখ সালাউদ্দিন জুয়েল ও শেখ সোহেল। শেখ সোহেল বাংলাদেশ ক্রিকেট বোর্ড-এর পরিচালক ছিলেন এবং শেখ হেলাল উদ্দিন ছিলেন একজন সংসদ সদস্য। আবু নাসের কে ১৫ আগস্ট, ১৯৭৫ তারিখে হত্যা করা হয়। কিছু সেনা কর্মকর্তা শেখ মুজিবুর রহমানকে সপরিবারে হত্যা করে, তাদের মধ্যে শেখ আবু নাসেরও ছিলেন। দিনটি বাংলাদেশের জাতীয় শোক দিবস হিসেবে পালন করা হয়। ১৯৯৬ সালে খুলনায় তার নামে শেখ আবু নাসের স্টেডিয়াম এর নামকরণ করা হয়। ২০০৩ সালে বাংলাদেশ জাতীয়তাবাদী দল উক্ত স্টেডিয়ামের নাম বদলে বীরশ্রেষ্ঠ শহিদ ফ্লাইট লেফটেন্যান্ট মতিউর রহমান স্টেডিয়াম রাখে। ২০০৯ সালে এই স্টেডিয়ামের নাম আবার পরিবর্তন করে শেখ আবু নাসের স্টেডিয়াম করা হয়। ২০১০ সালে খুলনায় শেখ আবু নাসের নামে বিশেষায়িত হাসপাতাল প্রতিষ্ঠা করা হয়। Janata (ইংরেজি ভাষায়)। ১৯৭১। পৃষ্ঠা 326। সংগ্রহের তারিখ ১ আগস্ট ২০১৭।  "Nation observes first day of painful August with various programmes"। bssnews.net (ইংরেজি ভাষায়)। ২০১৭-০৮-০২ তারিখে মূল থেকে আর্কাইভ করা। সংগ্রহের তারিখ ১ আগস্ট ২০১৭।  Bangladesh (ইংরেজি ভাষায়)। বাংলাদেশ দূতাবাস। ১৯৭৪। পৃষ্ঠা ১০। সংগ্রহের তারিখ ১ আগস্ট ২০১৭।  Bangladesh Quarterly (ইংরেজি ভাষায়)। Department of Films & Publications, Government of Bangladesh। ২০১০। পৃষ্ঠা 38। সংগ্রহের তারিখ ১ আগস্ট ২০১৭।  Hossain, Golam (১৯৯১)। Civil-military relations in Bangladesh: a comparative study (ইংরেজি ভাষায়)। Academic Publishers। পৃষ্ঠা 80। সংগ্রহের তারিখ ১ আগস্ট ২০১৭।  Social Science Review (ইংরেজি ভাষায়)। University of Dhaka। ২০০২। পৃষ্ঠা 269। সংগ্রহের তারিখ ১ আগস্ট ২০১৭।  "বিসিবি পরিচালক শেখ সোহেলের গাড়িতে গুলি"। দৈনিক যুগান্তর। ৩১ অক্টোবর ২০১৪। সংগ্রহের তারিখ ২১ ডিসেম্বর ২০১৭।  "৩ বছর অবহেলিত আবু নাসের স্টেডিয়াম"। দ্য রিপোর্ট। ২২ নভেম্বর ২০১৫। সংগ্রহের তারিখ ২১ ডিসেম্বর ২০১৭।  "খুলনার শেখ আবু নাসের বিশেষায়িত হাসপাতালের চিকিৎসা কার্যক্রম শুরু"। দৈনিক প্রথম আলো। ৩১ মার্চ ২০১০। ১৭ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২১ ডিসেম্বর ২০১৭।
আল-আকিদাহ আল-ওয়াসিতিয়্যাহ

আল-আকিদাহ আল-ওয়াসিতিয়্যাহ (আরবি: العقيدة الواسطية) ইবনে তাইমিয়াহ লিখিত আক্বীদাহ সংক্রান্ত একটি গ্রন্থ। লেখকের আকিদাহ সংক্রান্ত অন্যান্য কাজগুলোর চেয়ে এই গ্রন্থটিকে সহজবোধ্য বলা হয়। সালাফি আন্দোলনে এই গ্রন্থের বিশেষ গুরুত্ব রয়েছে। ইবনে তাইমিয়াহর এই গ্রন্থ আলেম সমাজে বেশ সমালোচিত হয়েছিলো। বইটিতে ইসলামী বিশ্বাসের সবগুলো দিক আলোচনা করা হয় নি। বইটিতে কুরআন ও হাদীসে বর্ণীত আল্লাহর নাম ও গুণাবলী নিয়ে ব্যাপক আলোচনা রয়েছে। এছাড়া ঈমানের বিভিন্ন মাসআলা, আখিরাত, তাকদির, শাফায়াত, সাহাবী, আহলে বাইত ইত্যাদি বিষয়ে আলোচনা রয়েছে। বইটিতে তাওহীদুল উলুহিয়ার (উপাসনায় একত্ববাদ) বিষয়গুলো আলোচিত হয়নি। আল মুহান্নাদ আলাল মুফান্নাদ — খলিল আহমদ সাহারানপুরি সুন্নি গ্রন্থের তালিকা Tamer, Georges; Krawietz, Birgit (১ সেপ্টে ২০১২)। Islamic Theology, Philosophy and Law: Debating Ibn Taymiyya and Ibn Qayyim Al-Jawziyya। Walter de Gruyter & Co। পৃষ্ঠা 194। আইএসবিএন 3110285347।  Leaman, Oliver (২০০৬)। The Qur'an: An Encyclopedia। Taylor and Francis। পৃষ্ঠা 282। আইএসবিএন 0415326397।
শেখ হেলাল উদ্দীন

শেখ হেলাল উদ্দীন (জন্ম: ১ জানুয়ারি, ১৯৬১) বাংলাদেশের বাগেরহাট-১ আসনের সাবেক সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন। ২০০১ সালে তার নির্বাচনী সমাবেশে হারকাত-উল-জিহাদ আল-ইসলামীর সদস্যরা বোমা হামলা করে। তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান। শেখ হেলাল উদ্দিন শেখ হাসিনার চাচাতো ভাই। হেলাল উদ্দিনের বাবার নাম শেখ নাসের, যিনি শেখ মুজিবুর রহমানের ছোট ভাই। বঙ্গবন্ধু শেখ মুজিবুর রহমানের পরিবারের অন্যতম সদস্য হলেন শেখ হেলাল। পারিবারিক সূত্রেই তিনি বাংলাদেশ আওয়ামী লীগে যোগদান করেন। শেখ হেলাল উদ্দিন শেখ হাসিনার চাচাতো ভাই। শেখ হাসিনার অবর্তমানে তাকে আওয়ামীলীগের কর্ণধার মনে করা হতো এক সময়। তিনি বাগেরহাট-১ আসন থেকে ১৯৯৬, ২০০১, ২০০৮, ২০১৪, ২০১৮ ও ২০২৪-এ সাংসদ নির্বাচিত হয়েছিলেন। ৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান। শেখ হেলাল উদ্দীনের তিন সন্তান। একমাত্র ছেলে হলেন শেখ সারহান নাসের তন্ময় ও বড় মেয়ে শেখ সায়রা রহমানকে বিয়ে করেছেন ভোলা থেকে নির্বাচিত সাংসদ আন্দালিব রহমান পার্থ। তার ছোট মেয়ের শেখ ফজিলা শারমীন অনন্যা। পার্থ ও সায়রা রহমান দম্পতির দুই কন্যা মাহাম সানজিদা রহমান বিনতে আন্দালিব এবং মদিনা রহমান বিনতে আন্দালিব ও এক পুত্র মুহাম্মদ ইবনে আন্দালিব। আন্দালিব রহমান পার্থ বিএনপি নেতৃতাধীন আঠারো দলীয় জোটের শরিক বাংলাদেশ জাতীয় পার্টি-বিজেপির সভাপতি। ১৯৯৬ সালে হেলাল সাংসদ নির্বাচিত হন। ২০০০ সালের বাবু কালিদাস বড়াল হত্যাকাণ্ডে হেলালকে অভিযুক্ত করা হয়। যদিও হেলালের বিরুদ্ধে অভিযোগ দায়ের হয়নি তবুও তাকে অভিযুক্ত করা হয়। কালিদাস বড়াল ছিলেন চিতলমারী উপজেলার সাবেক চেয়ারম্যান। এছাড়াও বাগেরহাটে তার ও তার ছেলে শেখ তন্ময়ের স্বেচ্ছাচারিতার অভিযোগ উঠেছে। "জাতীয় সংসদ বিলুপ্ত ঘোষণা রাষ্ট্রপতির"। দৈনিক কালের কন্ঠ। ২০২৪-০৮-০৬। সংগ্রহের তারিখ ২০২৪-০৮-১৪।  বাগেরহাট-১, শেখ হেলাল উদ্দীন। "Constituency 94_10th_Bn"। www.parliament.gov.bd। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ২০১৮-০৭-০৬।  "আ.লীগের শক্ত ঘাঁটি দখল চায় বিএনপি"। আলোকিত বাংলাদেশ। বাগেরহাট। সংগ্রহের তারিখ সেপ্টেম্বর ৪, ২০১৮।  "Mufti Hannan, 5 others charge sheeted"। দ্য ডেইলি স্টার। ২২ আগস্ট ২০১৩। সংগ্রহের তারিখ ৭ অক্টোবর ২০১৬।  "Hasina's relatives pile up assets in 5 years | Dhaka Tribune"। archive.dhakatribune.com। ৯ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ৭ অক্টোবর ২০১৬।  "House of PM's cousins attacked in Khulna"। bdnews24.com। সংগ্রহের তারিখ ৭ অক্টোবর ২০১৬।  "সংসদ ভেঙে দিয়েছেন রাষ্ট্রপতি"। বিডিনিউজ টোয়েন্টিফোর ডটকম। ১৭ আগস্ট ২০২৪ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০২৪।  "যা আছে সংসদ ভেঙে দেওয়ার সারসংক্ষেপে"। বাংলা ট্রিবিউন। ৬ আগস্ট ২০২৪। ১৭ আগস্ট ২০২৪ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০২৪।  "জাতীয় সংসদ বিলুপ্ত"। দ্য ডেইলি স্টার। সংগ্রহের তারিখ ৬ আগস্ট ২০২৪।
রামাকিন

রামাকিন (থাই: รามเกียรติ์; উচ্চারিত [rāːm.mā.kīa̯n]) থাইল্যান্ডের জাতীয় মহাকাব্য। এই প্রাচীন গ্রন্থটি ভারতীয় মহাকাব্য রামায়ণ হতে উৎসরিত বলে ধারণা করা হয়। এই মহাকাব্যের চরিত্রসমূহের মধ্যে রয়েছেঃ রামা সীতা হনুমান থোটসাকান। রামায়ণ। แถลงข่าวประกาศยกย่องบทละครเรื่องรามเกียรติ์ พระราชนิพนธ์ของรัชกาลที่ ๑ เป็น “วรรณคดีแห่งชาติ” "প্রাচীন রাজাকে ভুলভাবে উপস্থাপন"। গ্লোবাল ভয়েজ অনলাইন। ১০ অক্টোবর ২০১৬। সংগ্রহের তারিখ ২১ ডিসেম্বর ২০১৭।  রামাকিনের চরিত্রগুলির নামে তালিকা ও ছবি। ইংরেজি ও থাই ভাষায় এবং অডিওতে থাই ভাষ্যে রামাকিন। রামাকিন - ইউটিউব হতে।
ইবনে তাইমিয়া রচিত গ্রন্থসমূহ

ইবনে তাইমিয়াহ রচিত মোট গ্রন্থের সংখ্যা প্রায় ৫০০। ইসলামি জ্ঞান বিজ্ঞানের প্রতিটি শাখায় তার একাধিক রচনা বিদ্যমান। মাজমু আল-ফাতাওয়া আল-কুবরা (ইবনে তাইমিয়াহ -এর প্রদানকৃত ফাতাওয়ার বড় একটি সঙ্কলন) মোট ৩৬ খণ্ড। মিনহাজুস সুন্নাহ আন-নববীয়্যাহ (নবী -এর সুন্নৎ-এর পথ) চার খণ্ড। আল-আকিদাহ আল-ওয়াসিতিয়্যাহ। আকিদাহ বিষয়ক গ্রন্থ। আল-জাওয়াব আল-সাহীহ লি-মান বাদ্দালা দ্বীন আল মাসিহ ("এমন লোকদের প্রতি যথাযথ প্রতিক্রিয়া যারা মশীহের দীন (ধর্ম)কে দূষিত করেছে "; খ্রিস্টধর্মের প্রতি একজন মুসলিম ধর্মত্বাত্তিকের প্রতিক্রিয়া) – তুলনামূলক ধর্মতত্ত্ব বা খ্রিস্টান ধর্ম সম্পর্কে গ্রন্থ। সাত খণ্ড। দার তা'আরুদ আল-আকল ওয়া আল-নাকল ("কারণ এবং [ধর্মীয়] ঐতিহ্যের মধ্যে দ্বন্দ্ব দূরীকরণ") আল-মুওয়াফাকা নামেও পরিচিত। ১০ খণ্ড। আল-আকিদাহ আল-হামাবিয়্যাহ আল-আসমা ওয়াস-সিফাত (আল্লাহর নাম ও গুণাবলী) ২ খণ্ড। কিতাবুল ঈমান (ইমানের বই) আস-সারিম আল-মাসলুল 'আলা শাতিম আর-রাসূল (রসুলের অপমানকারীদের বিরুদ্ধে টানা তালওয়ার) ফাতাওয়া আল-কুবরা ফাতাওয়া আল-মিসরিয়্যা আর-রাদ্দ 'আলা আল-মানতিকিয়্যিন (তার্কিকদের অভিশাপ) নাকদ আত-তা'সিস (প্রতিষ্ঠানের সমালোচনা) আল-উবুদিয়্যাহ ইকতিদা আস-সিরাতুল মুস্তাকিম (সোজা পথের অনুসরণ) আল-সিয়াসা আল-শারিয়্যা (শরিয়ত অনুযায়ী শাসনের বই) আত-তাওয়াসসুল ওয়াল-ওয়াসিলা শারহে ফুতুহ আল-গাইব (আব্দুল কাদির জিলানি রহঃ রচিত ফুতুহ আল-গাইবের ভাষ্য) আল-হিসবা ফি আল-ইসলাম (অর্থনীতি বিষয়ক গ্রন্থ) মাজমুআতুর রাসাইলিল কুবরা (২৮ টি নিবন্ধের সমষ্টি) ২ খণ্ড। মুকাদ্দিমাতুত তাফসীর আত-ত্বালিক আল-মুক্বাররার আস-সারিম আল-মাসলুল আলা শাতিম আর-রাসুল হেলাল, ইমরান (২০২১)। হাম্বলি মাযহাবের ক্রমবিকাশ। হাম্বলী ফিকহ্। পৃষ্ঠা ১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) https://books.google.com.bd/books?id=_Cxpfjri6o0C&printsec=frontcover&dq=&hl=en&sa=X&ei=LzK5VLXaGcOyuATuzICgAg&redir_esc=y#v=onepage&q&f=false https://books.google.co.uk/books?id=7JRmPgAACAAJ&dq=Ibn+Taymiyya+and+his+times&hl=en&sa=X&redir_esc=y https://www.britannica.com/biography/Ibn-Taymiyyah
অন্তর জ্বালা

অন্তর জ্বালা মালেক আফসারী পরিচালিত একটি চলচ্চিত্র। চলচ্চিত্রটি মুক্তি পায় ২০১৭ সালের ১৫ ডিসেম্বর। এটি প্রযোজনা করেছেন জায়েদ খান। এতে প্রধান ভূমিকায় অভিনয় করেছেন জায়েদ খান ও পরীমনি। প্রয়াত মান্নার স্মরণে তার এক ভক্তের কাহিনী নিয়েই আবর্তিত হয়েছে এই চলচ্চিত্রের কাহিনী। বাংলাদেশের ১২০টি প্রেক্ষাগৃহে মুক্তি পাওয়া চলচ্চিত্রতি নির্মাণে ২ কোটি টাকা ব্যয় হয়। এটা মালেক আফসারীর পরিচালনায় চব্বিশতম চলচ্চিত্র। এটি ২০০৬ সালে মুক্তিপ্রাপ্ত তামিল সিনেমা ভেয়িল এর পুন:নির্মাণ। জায়েদ খান - আলাল পরীমনি - সোনা অমিত হাসান জয় চৌধুরী মৌমিতা মৌ মাহমুদুল ইসলাম মিঠু রেহানা জলি সাঙ্কো পাঞ্জা চিকন আলী জ্যাকি আলমগীর চলচ্চিত্রের সুর ও আবহ সঙ্গীত পরিচালনা করেছেন আলী আকরাম শুভ। গীত রচনা করেছেন সুদীপ কুমার দীপ। ছবিটির শিরোনাম নাম "অন্তর জ্বালা" ইউটিউবে প্রকাশিত হওয়ার পর তেলুগু ভাষার চলচ্চিত্র ভেয়িল-এর গান "উরুহুদে মারুহুদে"-এর সাথে গানটির সুর ও দৃশ্যায়নে মিল পাওয়া যায়। "মুক্তি পাচ্ছে জায়েদ-পরীর 'অন্তর জ্বালা'"। সময় টিভি। ১৪ ডিসেম্বর ২০১৭। সংগ্রহের তারিখ ২২ ডিসেম্বর ২০১৭।  "সাফল্যের শীর্ষে দেশী এবং যৌথ প্রযোজনার দুই ছবি"। চ্যানেল আই অনলাইন। ২০১৭-১২-২৫। সংগ্রহের তারিখ ২০১৯-১০-২১।  বাবু, মাজহার (২৭ নভেম্বর ২০১৭)। "'অন্তর জ্বালা'র গান হুবহু নকল!"। এনটিভি অনলাইন। সংগ্রহের তারিখ ২২ ডিসেম্বর ২০১৭।  চলচ্চিত্র প্রবেশদ্বার ইন্টারনেট মুভি ডেটাবেজে অন্তর জ্বালা (ইংরেজি) বাংলা মুভি ডেটাবেজে অন্তর জ্বালা
জটিলেশ্বর মুখোপাধ্যায়

জটিলেশ্বর মুখোপাধ্যায় (১৩ ডিসেম্বর ১৯৩৪ – ২১ ডিসেম্বর ২০১৭) ছিলেন ভারতের একজন প্রখ্যাত সঙ্গীত পরিচালক, গায়ক ও গীতিকার। জটিলেশ্বর ১৯৩৪ সালের ১৩ ডিসেম্বর অবিভক্ত বাংলার চুঁচুড়ায় জন্মগ্রহণ করেন। আট ভাইয়ের মধ্যে জটিলেশ্বর সবচেয়ে ছোট। দাদারা অনেকেই ভালো গান গাইতেন গান গাওয়ার পেছনে তাঁর অনুপ্রেরণা মা অন্নপূর্ণা ও দাদা কপিলেশ্বর মুখোপাধ্যায়। সতীনাথ মুখোপাধ্যায়, চিন্ময় লাহিড়ী ও সুধীন দাশগুপ্তের কাছ থেকে তিনি সঙ্গীতের তালিম নেন। ২০১৩ সালে তিনি পশ্চিমবঙ্গ রাজ্য সঙ্গীত আকাদেমি কর্তৃক জ্ঞানপ্রকাশ ঘোষ পদকে ভূষিত হন। এছাড়াও তিনি সেরা সঙ্গীত পরিচালকের পুরস্কার পেয়েছেন ‘দামু’ ও ‘নটী বিনোদিনী’ চলচ্চিত্রে সুরারোপ করে। "প্রয়াত কিংবদন্তীর সঙ্গীতশিল্পি জটিলেশ্বর মুখপাধ্যায়"। সংবাদ প্রতিদিন অনলাইন। ২১ ডিসেম্বর ২০১৭। সংগ্রহের তারিখ ২১ ডিসেম্বর ২০১৭।  "প্রয়াত প্রখ্যাত সঙ্গীতশিল্পী জটিলেশ্বর মুখোপাধ্যায়"। এই সময় অনলাইন। ২১ ডিসেম্বর ২০১৭। সংগ্রহের তারিখ ২১ ডিসেম্বর ২০১৭।  চট্টোপাধ্যায়, অভীক (২০২২-১০-৩১T১৩:৩০:০০+০৫:৩০)। "সুরসন্ধানী জটিলেশ্বর « BanglaLive" (ইংরেজি ভাষায়)। সংগ্রহের তারিখ 2023-06-05।  এখানে তারিখের মান পরীক্ষা করুন: |তারিখ= (সাহায্য) "চলে গেলেন জটিলেশ্বর মুখোপাধ্যায়"। বিডিটোয়েন্টিফোর.কম অনলাইন। ২১ ডিসেম্বর ২০১৭। সংগ্রহের তারিখ ২১ ডিসেম্বর ২০১৭। [স্থায়ীভাবে অকার্যকর সংযোগ]
কিউপিড

ইংরেজি Cupid (ল্যাটিন Cupido যার অর্থ ”কাম”) রোমান পুরাণের কামদেবতা। যুদ্ধের দেবতা মার্স এবং প্রেমের দেবী ভিনাসের পুত্র। গ্রিক পুরাণে তাঁর নাম ইরস। যদিও ক্ল্যাসিকার গ্রিক উপাখ্যানে ইরোস ছোট্ট সুন্দরদুটি ডানার অধিকারি তরুন হিসাবে দেখান হয়েছে, হেলেনীয় সময়ে তাকে নিটোল স্বাস্থ্যের অধিকারী ডানাযুক্ত বালকের চেহারায় দেখতে পাওয়া যায়। এই সময়ে তার মূর্তিতে তীর ও ধনুক সংযোজিত হয় যা কিউপিডের শক্তির প্রতীক। একজন দেবতা বা মানুষ যে কেউ তার তীরের আঘাতপ্রাপ্ত হলে অপ্রতিরোদ্ধ কামের বসবর্তী হবে। পৌরনিক কাহিনিতে কিউপিডের চরিত্রটি সাধারনত সংক্ষিপত হয়। গল্পের গতি অব্যাহত রাখতেই তার ব্যবহার বেশি দেখা যায়। শুধামাত্র কিউপিড ও সাইকি কাহিনিতে কিউপিডকে প্রধান চরিত্রে দেখা যায়। যেখানে তার নিজের অস্ত্রে আঘাতপ্রাপ্ত হয়ে কিউপিড প্রেমের কঠিন পরীক্ষায় অবতীর্ণ হয়। ভিনাস Larousse Desk Reference Encyclopedia, The Book People, Haydock, 1995, p. 215. "গ্রীক মিথলজিঃ কিউপিড ও সাইকি, এক অমর ভালবাসার গল্প"। banglahub.com.bd। ২০১৯-০৮-১৫। সংগ্রহের তারিখ ২০২২-০৩-১৫।
পাকিস্তানি অভিনেতাদের তালিকা

এটি অক্ষর অনুযায়ী সাজানো পাকিস্তানি অভিনেতাদের একটি তালিকা। আকমল খান আজফার রেহমান আজাব গুত আদনান খান আদনান জাফর আদনান মালিক আদনান সিদ্দিকি আদিল মুরাদ আদীল হাশমি আদীল হুসাইন আনোয়ার সোলানগি আফজাল খান আবদুল্লাহ ইজাজ আব্দুর রশিদ কারদার আবিদ আলি আবিদ কাশ্মিরি আবিদ খান আলমজেব মুজাহিদ আলী জাফর আসাদ মালিক আসিফ রাজা মির আহমেদ জাহানজেব আহসান খান আমানুল্লাহ (কৌতুক অভিনেতা) ইউসুফ খান ইকবাল থিবা ইজহার কাজি ইজাজ দুরানি ইমরান আব্বাস নাকভি ইমরান আসলাম ইমরান খান ইরফান খুসাত ইলিয়াস কাশ্মিরি ইসমাইল তারা ইসমাইল শাহিদ ইয়াসির নেওয়াজ ইয়াসির হুসাইন উমার শরিফ উসমান পীরজাদা এমি খান ওমার শাহজাদ ওয়াকার জাকা ওয়াসীম আব্বাস ওয়াহীদ মুরাদ কাজি ওয়াজিদ কাদের খান কাভি খান কামাল ইরানি কাশিফ খান কাশিফ মেহমুদ খালিদ আব্বাস দার গোলাম মহিউদ্দিন গোহার রশীদ জামশেদ আনসারি জাভেদ শেখ জামাল শাহ জিয়া মহীদ্দিন জুনাইদ খান জুহাব খান তারিক আজিজ তারিক মুস্তাফা তৌকীর নাসির দানিশ তাইমূর দানিশ নেওয়াজ নাঈম হক নাঈম হাশমি নাজির আহমেদ খান নাদিম বেগ নাজীবুল্লাহ আনজুম নাসিম ভিকি নূর হাসান রিজভি নোমান ইজাজ নোমান মাসুদ মালিক আনুখা মাহমুদ আলি মিকাল জুলফিকার মুনাওয়ার জারিফ মুর্তাজা হাসান মেহমুদ আখতার মেহমুদ আসলাম মোহসিন আব্বাস হায়দার মোহসিন খান মোহসিন মির্জা মোহাম্মাদ আলি মোহিব মির্জা শহিদ খান শাকিল হুসাইন খান শান শাহিদ শাফি মুহাম্মাদ শাহ শামিল খান শামূন আব্বাসি শাহূদ আলভি শেহজাদ শেখ সন্তোষ কুমার সাঈদ খান রঙ্গীলা সাজিদ হাসান সাজ্জাদ আলি সাদ হারূন সামি খান সামি শাহ সালমান শাহিদ সালাহউদ্দিন তূরফানি সাহির লোদি সিকান্দার জামান খান সিকান্দার রিজভি সিকান্দার সানাম সেলিম নাসির সেলীম শেখ হাবিব-উর-রেহমান হামজা আলি আব্বাসি হামিদ রানা হামিদ শেখ হাসান নিয়াজি হাসাম খান হুমায়ুন সাঈদ হুসাইন জাহাঙ্গীর চলচ্চিত্র প্রবেশদ্বার পাকিস্তান প্রবেশদ্বার পাকিস্তানি অভিনেত্রীগণের তালিকা
সিলেট প্রেসবিটারিয়ান সভা

সিলেট প্রেসবিটারিয়ান সভা ১৯০৫ সালে ওয়েলস মিশনারিদের দ্বারা প্রতিষ্ঠিত হয়েছিল। এটা বাংলাদেশের উত্তর-পূর্বাঞ্চলীয় বৃহত্তর সিলেট জেলায় তার আবির্ভূত হয়। যখন বাংলাদেশ আলাদা হয়ে যায়, তখন এটা তার মূল অংশ উত্তর-পূর্বাঞ্চলীয় ভারত থেকে বিচ্ছিন্ন হয়ে পড়ে। খাসিয়া, গারো এবং সাঁওতাল সংখ্যালঘু উপজাতিরা এই পরিষদের সদস্য। এটি চারটি প্রেসবিটারিয়ান এবং একটি সিনোদের সমন্বয়ে গঠিত। এটি বিদ্যালয়, প্রচার এবং মহিলা কর্মসূচী পরিচালনা করে থাকে। ২০০৪ সালে, এই সম্প্রদায়ের ৭,২৭৬ জন সদস্য এবং ৮৭টি ধর্মসভা ও ৩৮টি বাড়ি সঙ্ঘ ছিল। এটার কোন মহিলা সমন্বয়ক নেই। এটা বাংলাদেশ জাতীয় খ্রিস্টান ফেলোশিপের একটি সদস্য। বাংলাদেশে খ্রিস্টধর্ম http://www.reformiert-online.net/adressen/detail.php?id=1257&lg=eng[স্থায়ীভাবে অকার্যকর সংযোগ] "সংরক্ষণাগারভুক্ত অনুলিপি"। ১৫ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০১৭।  "সংরক্ষণাগারভুক্ত অনুলিপি"। ১৪ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০১৭।
ছদরুদ্দিন আহমেদ চৌধুরী

অধ্যাপক ড. ছদরুদ্দিন আহমেদ চৌধুরী (১ জানুয়ারি ১৯৩১ – ২৩ জুলাই ২০১৬) ছিলেন একজন বাংলাদেশি শিক্ষক এবং পদার্থবিদ। তিনি শাহজালাল বিজ্ঞান ও প্রযুক্তি বিশ্ববিদ্যালয় এবং সিলেট ইন্টারন্যাশনাল ইউনিভার্সিটির উপাচার্যের দায়িত্ব পালন করেছেন। ছদরুদ্দিন মাধ্যমিক এবং উচ্চমাধ্যমিক সিলেট থেকে সম্পন্ন করেন। তিনি ঢাকা বিশ্ববিদ্যালয় থেকে পদার্থ বিজ্ঞান বিভাগে ১৯৫১ এবং ১৯৫৪ সালে যথাক্রমে স্নাতক এবং স্নাতকোত্তর ডিগ্রী লাভ করেন। ১৯৬৬ সালে তিনি ম্যানচেস্টার বিশ্ববিদ্যালয় থেকে স্ফটিকবিজ্ঞানে পিএইচডি ডিগ্রী অর্জন করেন। ছদরুদ্দিন লিবিয়ার আল ফাতেহ বিশ্ববিদ্যালয়ের পদার্থবিজ্ঞানের অধ্যাপক হিসেবে কর্মরত ছিলেন। তিনি ১৯৮৯-১৯৯৪ সাল পর্যন্ত শাহজালাল বিজ্ঞান ও প্রযুক্তি বিশ্ববিদ্যালয়ের প্রতিষ্ঠাকালীন উপাচার্যের দায়িত্ব পালন করেছেন। তিনি রাজশাহী বিশ্ববিদ্যালয়েরও পদার্থবিজ্ঞান বিভাগের অধ্যাপক ছিলেন। ছদরুদ্দিন বাংলাদেশ পরিবেশ আন্দোলনের (বাপা) সিলেট ইউনিটের সভাপতি ছিলেন। "First Sust VC Dr Sadruddin passes away"। The Daily Star। ২৪ জুলাই ২০১৬। সংগ্রহের তারিখ ২৪ জুলাই ২০১৬।  "Founder Vice Chancellor"। Sylhet International University। সংগ্রহের তারিখ ২৪ জুলাই ২০১৬।  "Archives"। Rajshahi University। ১০ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ২৪ জুলাই ২০১৬।